Avverb li jindika l-atteġġament ta' xi ħadd li jagħmel affarijiet bl-addoċċ. Skont Joseph Aquilina (J.A.) u Erin Serracino Inglott (E.S.I.) dan l-avverb ġej mill-kelma Franċiża recherché li tfisser 'imfittex għall-popolarità tiegħu'. Meta wieħed jifli t-tifsira tal-kelma recherché wieħed isib li dan hu appellattiv għal xi ħaġa li saret b'mod, li kienet apprezzata minħabba il-mod tajjeb kif saret. Dan huwa l-oppost ta' dak li ngħidu biha llum. Il-kelma recherché sibtha f'żewġ kitbiet bl-Ingliż f'dawn il-kuntesti: a) f'rapport li deher fl-1907 dwar iż-żjara tar-Re Dwardu VII f'Malta, fejn l-awtur, b'riferenza dwar ir-Royal Opera House tal-Belt, jikkwota hekk: " The beautiful decorations, costly furniture and rich carpets were of the daintiest and most recherché style "; Sors: History in Marble, ta' Michael Ellul, p.152. b) f'deskrizzjoni ta' nbejjed ta' kwalità f' Muir's Almanac tal-1845, meta l-awtur jiddeskrivi l-kwalitajiet tajbin tal- Princess Royal Hotel, fil-Belt: "… it served wines of the most recherché quality direct from the Vigneron ". Jidher għalhekk illi din il-kelma ġiet imbiddla mit-tifsira oriġinali tagħha biex bdiet tingħad b'mod sarkastiku, u biż-żmien dan is-sarkażmu intesa'. Ara wkoll: Maltese – English Dictionary , ta' Joseph Aquilina (J.A.), u Il-Miklem Malti l-Ewwel Volum, ta' E.S.I.